ભારત દેશને આજે તેનો 14મો રાષ્ટ્રપતિ મળશે. આજે રાષ્ટ્રપતિ પદની ચૂંટણી માટે થયેલા મતદાનનું પરિણામ જાહેર કરવામાં આવશે. અત્યાર સુધીના મત ગણતરી મુજબ એનડીએના ઉમેદવાર રામનાથ કોવિંદ બમ્પર વોટોથી આગળ છે. કોવિંદને 7,02,644 વોટ હજી સુધી મળ્યા છે. અને મીરાને 3,67,314. જો કે સાંજે પાંચ વાગ્યા સુધી ચૂંટણીના પરિણામો જાહેર થઇ જશે. પણ રામનાથ કોવિંદની ઉપરાષ્ટ્રપતિ બનવાની સંભાવનાઓ ખૂબ જ પ્રબળ છે તે વાતમાં કોઇ બે મત નથી. ઉલ્લેખનીય છે કે 17 જુલાઇના રોજ મતદાન કરવામાં આવ્યું હતું. અને આજે મતગણતરી બાદ જે પરિણામ આવશે જે દેશની જનતા સમક્ષ રાખવામાં આવશે. આમ ગુરુવારે રાષ્ટ્રીય જનતાંત્રિક ગઠબંધન એટલે કે એનડીએ ઉમેદવાર રામનાથ કોવિંદ અને સંયુક્ત પ્રગતિશીલ ગઠબંધન એટલે કે યુપીએના ઉમેદવાર મીરા કુમારીમાંથી કોઇ એકના નામની રાષ્ટ્રપતિ તરીકે જાહેરાત કરવામાં આવશે.